Diari Oficial de la Generalitat Valenciana


Sumari del DOGV 915, del 04-10-1988 (1988/812058)

DECRET 141/1988, de 23 de setembre, del Consell de la Generalitat Valenciana, pel qual es reglamenta l'estructura, el funcionament i la composició de la Comissió del Joc de la Comunitat Valenciana.
-----------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1988/09/23/141**

### Versions

 29/11/2011 - Actualitat  Text inicial: 04/10/1988 - 28/11/2011 

### Dades del document

Número de DOGV
:   915

Data del DOGV
:   04-10-1988

Secció del DOGV
:   DISPOSICIONS GENERALS

Número del document
:   1988/812058


Data del document
:   23-09-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 29.11.2011 - 26.07.2022**

**Decret 141/1988, de 23 de setembre, del Consell de la Generalitat Valenciana, pel qual es reglamenta l'estructura, funcionament i composició de la Comissió del Joc de la Comunitat Valenciana.**

**[(DOCV núm. 915 de 04.10.1988)](http://www.docv.gva.es/datos/1988/10/04/pdf/1988_812058.pdf) Ref. 1529/1988**

Per tal de donar compliment al que estableix la disposició addicional tercera de la Llei 4/1988, de 3 de juny, del Joc de la Comunitat Valenciana, i dins del termini establert en aquesta, cal regular l'estructura, el funcionament i la composició de la Comissió del Joc de la Comunitat Valenciana.

Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la reunió del dia 23 de setembre de 1988

DECRETE

**Article primer**

La Comissió del Joc de la Comunitat Valenciana és l'òrgan consultiu, d'estudi i d'assessorament de les activitats relacionades amb el joc i les apostes que es desenvolupen en l'àmbit territorial de la Comunitat Valenciana.

**Article 2. Composició de la Comissió del Joc** ****[1]****

La Comissió del Joc serà presidida per la persona titular de la conselleria amb competències en matèria de joc.

La Vicepresidència serà exercida per la persona titular de la secretaria autonòmica competent en matèria de joc.

Formaran part de la Comissió els/les vocals següents:

1. Un/a representant de la conselleria competent en matèria de joc amb categoria, almenys, de director/a general.

2. Un/a representant de la conselleria competent en matèria de turisme amb categoria, almenys, de director/a general.

3. Un/a representant de la conselleria competent en matèria d'espectacles públics amb categoria, almenys, de director/a general.

4. Un/a representant de la conselleria competent en matèria de comerç i consum amb categoria, almenys, de director/a general.

5. Tres representants de les organitzacions empresarials més representatives.

6. Tres representants de les organitzacions sindicals més representatives.

La Secretaria serà exercida per qui ocupe la subdirecció general amb competències en matèria de joc. La persona titular de la Secretaria de la Comissió actuarà amb veu però sense vot. La suplència de la persona titular de la Secretaria de la Comissió recaurà en un/a membre de la dita subdirecció que tinga la categoria de cap de servici.

**Article 3. Nomenament dels/de les membres de la Comissió del Joc** ****[2]****

Els/les membres de la Comissió del Joc seran nomenats per la persona titular de la conselleria competent en matèria de joc, a proposta de les diferents conselleries i de les organitzacions empresarials i sindicals més representatives.

En els casos d'absència, vacant o malaltia, els/les membres de la Comissió podran ser substituïts per altres representants dels seus respectius òrgans, associacions o organitzacions. Els/les vocals membres de l'administració podran ser substituïts per funcionaris/àries que ocupen, com a mínim, una plaça de cap de servici.

Article quart

Correspon a la Comissió del Joc de la Comunitat Valenciana:

a) ****[3]**** Informar sobre els projectes de disposicions de caràcter general que tinguen, almenys, rang de decret referents a:

1r. Aprovació del Catàleg de Jocs i Apostes i les seues posteriors modificacions o reformes.

2n. Aprovació de la planificació general del sector.

3r. Aprovació dels reglaments específics de cada joc i apostes.

b) Informar sobre els acords per a la instal·lació de nous Casinos de Joc.

c) Evacuar qualsevol altre informe o consulta que li siga sol·licitat pel Consell de la Generalitat Valenciana o per la Conselleria d'Economia i Hisenda.

d) Dur a la consideració de la Conselleria d'Economia i Hisenda totes les iniciatives i els estudis que considere oportú en matèria de jocs i apostes.

e) Qualsevol altra funció que li siga atribuïda en virtut de disposició legal o reglamentària.

**Article cinquè**

Un. La Comissió es reunirà per decisió del President o quan ho sol·licite, almenys, la tercera part dels membres.

La convocatòria de la Comissió correspon al President.

Dos. La Comissió del Joc es reunirà com a mínim una vegada l'any.

Tres. La convocatòria haurà de fer-se per escrit, al qual s'adjuntarà l'ordre del dia, amb una antelació mínima d'almenys quaranta vuit hores, llevat dels casos d'urgència.

Quatre. Els acords de la Comissió en les funcions que té assignades adoptaran la forma de Dictamen.

**Article sisé**

La Comissió del Joc haurà d'emetre anualment un informe sobre la situació del joc en l'àmbit territorial de la Comunitat Valenciana, que serà elevat pel seu President al Consell de la Generalitat Valenciana.

**Article 7. Grups de treball i convocatòria d'experts/es** ****[4]****

La Comissió podrà acordar la creació en el seu si de grups de treball, la composició i funcionament dels quals els determinarà la mateixa Comissió. Així mateix, quan la naturalesa de l'assumpte ho requerisca, la Comissió podrà convocar aquells experts/es en matèries específiques que considere oportú.

DISPOSICIONS FINALS

**Primera**

En tot el que no disposa aquest Decret s'aplicaran les normes de funcionament previstes en la Llei de Procediment Administratiu per als òrgans Col·legiats.

**Segona. Autorització per al desplegament del decret** ****[5]****

S'autoritza la persona titular de la conselleria competent en matèria de joc per a dictar les disposicions necessàries per al compliment i desplegament del que desposa el present decret.

Valencia, 23 de setembre de 1988.

El President de la Generalitat,

JOAN LERMA I BLASCO

El Conseller d'Economia i Hisenda,

ANTONI BIRLANGA CASANOVA

---

****[1]****Redacció que en fa el **[Decret 180/2011, de 25 de novembre](http://www.docv.gva.es/index.php?id=26&sig=012021/2011&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D012021/2011)**, del Consell, pel qual es modifica el Decret 141/1988, de 23 de setembre, del Consell, pel qual es reglamenta l'estructura, el funcionament i la composició de la Comissió del Joc de la Comunitat Valenciana. (DOCV núm. 6660 de 28.11.2011) Ref. Base de dades 012021/2011.

****[2]****Ibídem.

****[3]****Ibídem.

****[4]****Ibídem.

****[5]****Ibídem.


Còpia Permalink ELI